# Ahhiyuwa

### De Viquipèdia

Ahhiyuwa és el suposat nom hitita dels aqueus. Es creu que el nom correspon a un regne aqueu a la regió de Jònia.

Madduwatta, futur rei d'Arzawa, va lluitar a Lukka (Lícia) contra gent vinguda d'Ahhiya (Acaia), probablement el mateix que Ahhiyuwa, dirigits per un cap de nom Attarisiyas. Madduwatta o Madduwatas fou derrotat i es va refugiar a territori hitita. Mes tard, en temps del rei hitita Arnuwanda I (vers 1370 aC) Madduwattas es va aliar a Attarisiyas i junts van envair Alashiya (Xipre) dominant tota l'Àsia Menor occidental.

El rei d'Arzawa Uhha-Ziti, ferit per un llamp, es va aliar aliat al rei d'Ahhiyuwa i amb forces conjuntes, va enviar al seu fill, Piyama-Kurunta, a atacar a Maskhuiluwas de Mira, aliat del rei hitita Mursilis II. En represalia el rei hitita va saquejar mes tard la ciutat de Milawata (Milet) aliada d'Ahhiyuwa. Derrotat el rei d'Arzawa es va refugiar segurament a Ahhiyuwa on va morir. El seu fill Tapalazunawali, que va intentar una darrera resistència, va escapar finalment i va arribar a Ahhiyawa. Mursilis II en va exigir l'entrega i el governant d'Ahhiyawa el va entregar rapidament. Des llavors es va considerar un regne depenent del gran rei hitita.

En la guerra entre Mursilis III i Hattusilis III fou partidaria del primer. Al triomfar el segon, va esdevenir independent de fet. Wilusa era aliada de Ahhiyawa i Millawanda n'era vassalla. A Lukka la situació es poc coneguda però aparentment hi van haver desordres i la regió es va posar sota direcció d'un home anomenat Tawagalawa, germà del rei d'Ahhiyawa. Tawagalawa ha estat identificat amb l'homèric Eteocles, fill d'Andreos d' Orcomen; Tawagalawa va començar a atacar territori hitita de manera que Hattusilis III va perdre aviat el control de la situació al sud-oest i la gent de Lukka va arribar al riu Hulaya, districte fronterer amb capital a Hawaliya i als districtes veïns de Natas, Parha (després Perge a Pamfília), Harhasuwanta i altres de manera que tota la costa fins a Kizzuwatna va quedar fora del control del rei hitita. Els districtes fronterers de Wasuwatta i Harputtawana van caure en mans de rebels ajudats per Lukka. L'aventurer Piyama-radu de Lazba, amb suport d'Ahhiyawa i Millawanda, va envair territori hitita des la ciutat de Millawanda i va conquerir la terra del riu Hulaya arribant a la Terra Baixa Hitita fins a Nahita.

Hattusilis va marxar contra els col·ligats i els va expulsat de la Terra Baixa i el riu Hulaya però sense arribar a la costa occidental ni probablement a Pamfília. Llavors va nomenar al seu nebot Ulmi-Tesup (Kurunta), fill de Muwatallis II, rei d'un gran regne del sud-oest, amb capital a Tarhuntasa que va governar sota el nom de Kurunta. En els següents anys Kurunta va dominar fins a la costa al sud, i a l'oest fins el riu Kastaraya (Kestros) i la ciutat de Parha (Perge) a la plana pamfília.

Wilusa va esdevenir altra cop vassalla del rei hitita. Kurunta de Tarhuntasa es va entrevistar amb el rei d'Ahhiwaya a Millawanda i es va acordar la retirada dels aqueus de Lukka, que va retornar a control hitita i els caps locals es van afanyar a proclamar la seva lleialtat al rei de Tarhuntasa i al gran rei hitita.

Entre els que es van sotmetre i havia Piyama-radu, que era a la ciutat de Sallapa quant va escriure a Hattusilis, que havia anat a Lukka a afermar la seva autoritat, i se li va sotmetre. Hattusilis va enviar al seu hereu a Millawanda on es va trobar amb Piyama-radu i ambdós van pujar a un carro amb Piyama-radu al davant en signe de submissió. Però Piyama-radu no es fiava dels hitites i va rebutjar comparèixer a presencia de Hattusilis a Hattusa si abans no era reconegut rei, el que va suposar una humiliació pel príncep hereu; Piyama-radu va mantenir la seva lleialtat però a distancia. Hattusilis va anar a l'oest i quant va arribar a Wiyanawanda, li va escriure i li va dir que li enviés un delegat a la ciutat de Yalanda (sota control de Piyama) per fer l'acord; però Piyama-radu va enviar a son germà Lahurzi, que va fer una emboscada als hitites a tres llocs propers a Yalanda, però els hitites van poder arribar a la ciutat; Lahurzi es va retirar i la ciutat fou destruïda.

Des allí Hattusilis va anar a Apawiya i va escriure a Piyama-radu a Millawanda ordenant-li comparèixer. També va escriure al rei d'Ahhiyawa protestant per les activitats de Piyama des Millawanda, subjecte d'Ahhiwaya; el rei aqueu va donar permís al rei hitita per fer comparèixer a Piyama (ho va ordenar a Atpa, rei de Millawanda) i Hattusilis es va dirigir a Millawanda. A aquesta ciutat hi va entrar com a gran rei i allí va comparèixer Tawagalawa per oferir la seva lleialtat al rei. Atpa va escoltar les queixes contra Piyama-radu però aquest mentre va agafar un vaixell i es va escapar.

Hattusilis es va dirigir llavors al rei d'Ahhiwaya i li va fer una relació de les ofenses de Piyama-radu. Atpa i el rei d'Ahhiyawa que probablement seguien donant suport a Piyama, van tractar de disculpar-lo; Hattusilis va exigir el retorn del set mil presoners (civils) fets per Piyama a terres d'Hatti, intentant un acord que evités la guerra, acord que finalment es va establir. Però Piyama ja havia anat al nord i actuava a la costa de Wilusa, on hi havia establiments aqueus, intentant crear-se un regne allí, a Masa (Bitínia) i a Karkissa (o a Karkiya, Cària). Hattusilis, per mitja del rei d'Ahhiwaya va oferir altra cop a Piyama-radu la submissió a canvi del perdó. No es sap com van anar els esdeveniments però finalment Ahhiwaya va capturar a Piyama-radu i el va entregar als hitites

A la mort del rei Masturi de Seha, aquest regne es va fer independent sota un home d'origen desconegut anomenat Tarhuna-radu, que es va aliar amb el rei d'Ahhiyawa. Tudhalias va fer personalment la campanya contra Seha. Ahhiyawa va intervenir però va patir una completa derrota que va suposar el fi de les seves aspiracions a ser considerat un gran regne.

Obtingut de "http://ca.wikipedia.org../../../a/h/h/Ahhiyuwa.html"

Categoria: Hitites

##### Views

- Article
- Discussió
- Revisió actual

##### Cerca

##### En altres llengües

- Deutsch
- Français
- Galego
- Nederlands